## ПРОГРАМА ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦА И УЧЕНИЦИ ОТ УЯЗВИМИ ГРУПИ (2016 – 2020)

**І. УВОД**

Настоящата програма цели да начертае целите и задачите на работа с деца и ученици от НУ”СП.Хилендарски” с.Зимница, общ.Мъглиж и урежда взаимоотношенията между институциите, във връзка с предоставянето на приобщаващо образование.

Програмата е изготвена в съответствие с действащите стратегически и оперативни национални документи на централните ведомства, в изпълнение на държавната политика за предоставяне на равни възможности на всички българските граждани и за приобщаване на децата и учениците от уязвими групи.

Училищната програма се базира на:

* Закон за предучилищното и училищното образование;
* Наредба за приобщаващото образование;
* Стратегия за образователна интеграция на децата и учениците от етническите малцинства;
* Рамкова програма за интегриране на ромите в българското общество (2010 – 2020 г.);
* Национална стратегия на Р. България за интегриране на ромите (2012 – 2020 г.);
* Закон за защита от дискриминация;
* Конвенция за борба срещу дискриминацията в областта на образованието.

Програмата включва редът и начините за оказване на обща и допълнителна подкрепа на всички деца и ученици, които имат необходимост от такива в НУ»Св.П.Хилендарски», съобразно неговите лични интереси, потребности и нужди.

Уязвими групи в НУ»Св.П.Хилендарски» са деца и ученици, диагностицирани със специални образователни потребности, хронични заболявания, двигателни увреждания, деца и ученици в риск, деца и ученици, застрашени или жертва на насилие, деца с изявени дарби, деца-сираци и полусираци, деца от различни етнически групи и др. с други идентифицирани нужди.

**II. Подкрепа на личностното развитие**

Подкрепата на личностното разитие се осъществява във връзка и в корелация с разработените областни стратегии за покрепа на личностното развитие, както и въз основа на анализ на необходимостта от обща и допълнителна подкрепа.

***2.1 Обща подкрепа***

За организиране на покрепата на личностното развитие в училището за координатор е определен педагогически съветник/заместник-директор/ресурсен учител/логопед, който изпълнява функциите си съобразно Наредбата за приобщаващото образование. Общата подкрепа е насочена към развитие на потенциала на всяко дете и ученик. Общата подкрепа включва различна екипна работа също така и между отделните специалисти и осигуряване или насочване към занимания по интереси. Заниманията по интереси могат да се организират от училището или от ОДК/СтЦРД/НДД или други центрове за личностно развитие.

В НУ”Св.П.Хилендарски” ще се сформира помещение за училищна библиотека,съвместно с чителището в селото, която чрез осъществяване на различни дейности ще представлява част от общата покрепа на децата и учениците.

Описаните в ПУД морални и материални награди също са част от предоставяната от училището обща подкрепа.

Общата подкрепа включва и други дейности, подробно описани в Наредбата за приобщаващото образование

***2.2. Допълнителна подкрепа***

Допълнителната покрепа се осъществява въз основа на направена оценка на индивидуалните способности на опрелено дете или ученик от НУ4Св.П.Хилендарски”

Оценката на способностите се извършва от педагогическите специалисти, съобразно необходимостта на детето и след това се потвърждава от Регионален център за подкрепа на приобщаващото образование.

Учениците за които може да се поиска оценка на способностите са от следните уязвими групи:

-деца със специални образователни потребности – в началото на учебната година

- деца с хронични заболявания

- деца в риск

Допълнителната подкрепа включва:

- работа с дете или ученик по конкретен случай

-ресурсно подпомагане

Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в дейностите.

Ако Регионалният център препоръча допълнителна подкрепа, но родителите откажат, училището ще уведомява отдел „Закрила на детето“ към ССП по местоживеене на детето с цел да социалните служби да окажат съдействие и ако се налага помощ на родителите за осъзнаване на нуждите на детето.

При наличие на три и повече деца/ученици в паралелка се осигурява помощник-учител за подпомагане работата на учителите. Задълженията на помощник-учителите са разписани в Наредбата за приобщаващото образование.

При необходимост се изработва индивидуална учебна програма по съответните учебни предмети с цел по-лесното възприемане от ученика. За ученици с изявени дарби също се изработва индивидуален учебен план.

**III. ПЛАН ЗА ДЕЙСТВИЕ ПО ПРОГРАМАТА**

|  |  |  |  |
| --- | --- | --- | --- |
| **Дейности** | **Срок** | **Отговорник** | **Забележка** |
| Идентифициране на ученици, които имат необходимост от обща подкрепа | постянен | Педагогически специалисти |  |
| Екипна работа на учителите от даден клас | постоянен | класни ръководители | при необходимост |
| Определяне на координатор на екипа за оказване на подкрепа | до 01.10. | директор |  |
| Награждаване на ученици | текущ | директор | при и по определен повод за поощрение |
| Дейности за обособяване на училищна библиотека | 01.11, 01.04 | Кл.ръководители | да се направи по повед Деня на книгата |
| Представяне на дейности по интереси в училището | 15.09 | учител в ПИГ |  |
| Представяте на дейностите по интереси на децата от ПДГ. | 15.10 | Учител в ПДГ | При проявен интерес на родителите |
|  |  |  |  |
| Идентифициране на ученици със СОП | целогодишно | класни ръководители |  |
| Оценка на потребности на ученици със СОП | целогодишно | Рес.учител | не по-късно от 3 месеца след идентифициране на нуждата |
|  |  |  |  |
|  |  |  |  |
| Превантивни мерки за недопускане отпадане от училище | целогодишно | директор, учители, |  |
| Организиране и провеждане на“Училище за родители“ | 01.03. | директор, екип | при желание от родителите |
| Стимулиране участието на деца с изявени дарби в състезания и олимпиади | целодогодишно, | учители |  |
| Стимулиране участието на деца и ученице от различни етнически групи в състезания и олимпиади | целодогодишно, | учители |  |
| Съвместни дейности с МКБППМН | целогодишно, по график | УКБППМН, директор, районна адиминстрация |  |
| Обучение на педагогически специалисти за работа в мултикултурна среда | по график, заложен в план за квалификация | директор, председатели на МО |  |

**V. ЗАКЛЮЧЕНИЕ**

За изпълнението на Програмата важно значение има сътрудничеството между всички пряко ангажирани институциии, неправителствения сектор и училищна общност. Всички участници в образователния процес (семейство, детска градина, училище, институции, НПО) трябва да бъдат еднакво отговорни и ангажирани за постигането на поставените цели.

Програмата е приета на ПС, Протокол 010/02.09.2016 г.